User talk:Nmnrdn0318

Parental controls system Эцэг эхийн хяналтын систем
- НҮБ-ын Хүүхдийн Сан нь дэлхий дахинд хүүхдийн эрхийг хамгаалагч тэргүүлэгч байгууллагын хувьд Олон Улсын Цахилгаан Холбооны Байгууллага (ITU) болон Цахим орчинд Хүүхдийг Хамгаалах Санаачлагатай хамтран Цахим Орчинд Хүүхдийг Хамгаалах тухай салбарын удирдамжийг 2014 онд шинэчлэн гаргасан.

- Харилцаа холбооны зохицуулах хороо нь ОУЦХБ-ын хөгжлийн салбарын гишүүн байгууллагын хувьд энэхүү санаачлагыг дэмжин ХТҮГ-тай 2015.09.29-ний өдөр “Хамтын ажиллагааны санамж бичиг”-г байгуулсан.

ХАМТЫН АЖИЛЛАГААНЫ ХҮРЭЭНД

Төрийн болон төрийн бус байгууллагууд, аж ахуйн нэгж, үйлчилгээ эрхлэгчид болон иргэдийн оролцоог санаачлагад нэгдэхийг уриалах зорилгоор www.cybersafety.mn цахим хуудсыг тусгайлан үүсгэн хөгжүүлж байна. Хүүхэд багачууд, өсвөр насныхан, эцэг эхчүүд, багш сурган хүмүүжүүлэгчдэд цахим орчны аюулгүй байдал, цахим тоглоом, интернетийн зүй зохистой хэрэглээний тухай энгийн ойлгомжтой мэдээ мэдээллийг түгээх, хүргэх. Цахим хэрэглээний сөрөг нөлөөнөөс болон цахим гэмт хэргээс урьдчилан сэргийлэх зөвлөгөө мэдээлэл, сургалт сурталчилгааны ажлыг олон хэлбэрээр зохион байгуулах. Цахим ертөнц нь сурч боловсрох, нийгмийн харилцаанд идэвхитэй орох, хөгжих, мэдээлэл авах боломжийг олгодог. Блог, википедиа, My Space, Youtube, Facebook, Twitter болон тоглоом зэрэг шинэ үйлчилгээнүүд нь интернет хандалтыг нэмэгдүүлж улмаар нийгмийн сүлжээгээ өргөжүүлэх, хувийн мэдээллийн сангаа бий болгох, бүтээлч байдалаа хөгжүүлэх эерэг боломжуудыг бий болгож байна. Хүүхэд залуучууд мэдээлэл, харилцаа холбооны технологийг ашигласнаар багагүй аюултай тулгардаг. Жишээ нь зохисгүй мэдээ, мэдээлэлтэй таарах, хувийн нууцлалаа алдагдах, дарамт шахалтанд орох, дарамтлалд өртөх, гэх мэт эрсдэлтэй байдаг.

Үйлдлийн системийн хэрэглэгчид тус бүр өөрийн гэсэн хэрэглэгчийн нэр, нууц үгтэй байж болдог. Энэ нь хүн бүр өөрийн гэсэн хэрэглэгчийн тохиргоог үүсгэх боломжийг бүрдүүлдэг бөгөөд ингэснээр хүүхдийнхээ компьютер тоглоом тоглох, төрөл бүрийн програм хангамжийг ашиглах хугацаа болон эрхийг хязгаарлах боломжтой болдог. Энэхүү боломж нь Microsoft, Windows, MAC зэрэг үйлдлийн системүүдэд байдаг бөгөөд уг системийн нэрийг Parental Controls system буюу Эцэг эхийн хяналтийн систем гэдэг.

5-7 насны хүүхдүүд -Технологитой харьцаж сурах үе. Эцэг эхийн аль нэг, насанд хүрсэн хүн тогтмол хянаж байх шаардлагатай. Шүүлтүүрийн программуудыг хэрэглэх, аюулгүй сайтуудын жагсаалтыг гаргах нь зүйтэй. Интернэт дэх аюулгүй байдлын үндэс, ёс зүйн ерөнхий ойлголтыг бий болгох Тусламж хэрэгтэй хамгийн залуу хэрэглэгчидийн бүлэг. 8-12 насны хүүхдүүд - Энэ үеийнхэн шилжилтийн насныхан байдаг. Тэд интернэтийн талаар анхны ойлголт туршлагатай болсон үе. Залуу хүн болж төлөвших насныхан тул тэдэнд ойлгож сонирхсон маш олон асуудлууд байдаг бөгөөд тэрэндээ хариу авах сонирхолдоо хөтлөгдөн одоо байгаа хязгаараасаа давж болзошгүй. Энэ насныхан аливаа контент болон контактанд татагдах магадлалтай. 13 ба түүнээс дээш насныхан - Энэ насны бүлгийнхэн технологийг мэргэшсэн хэмжээнд хүртэл сайн эзэмшиж хэн нэгний хараа хяналтгүйгээр ашигладаг залуу үеийнхэн юм.. Өөрийн хувийн амьдралын замыг бусдын хараа хяналт оролцоогүйгээр хайж олох, үе тэнгийнхнээ олох гэсэн асар их хүсэл эрмэлзлэлтэй. Мөн гэнэн хөнгөн байдалдаа хөтлөгдөн аюултай байдалд өөрсдийгээ оруулах эрсдэлтэй.Энэ тохиолдолд тэднийг өөрсдийгээ яаж аюулгүй байлгах вэ гэдгийг ойлгуулах шаардлагатай.

ЦЕГ-ын дэргэд Кибер гэмт хэрэгтэй тэмцэх хэлтэс ажиллаж байгаа ба дараахь төрлийн зөрчлүүд бүртгэгдсэн байдаг. • Зохиогчийн эрхийн зөрчил • Компьютер, мэдээллийн сүлжээг ашиглах журам зөрчсөн, мэдээллийн сүлжээнд зөвшөөрөлгүй нэвтрэх зөрчил • Садар самууныг сурталчлах зөрчил • Доромжлох, гүтгэх зөрчил • Иргэний захидал, харилцааны нууцын халдашгүй байдлын эсрэг зөрчил • Цахим хүчирхийлэл

НАСНЫ АНГИЛАЛ, ТЭМДЭГЛЭГЭЭНИЙ ТАЙЛБАР

Бага насныханд. Энэ ангилалд 3 - 10 насны хүүхдүүд хамаарна. 3 -с доош насныханд зориулсан тоглоомонд Сургалтын гэсэн үнэлгээ өгдөг Энэ төрлийн тоглоомнууд нь ойлгомжтой өнгө дүрс нь хүүхдэд зориулагдсан, тоглох хэлбэр нь энгийн.

Бүх насныханд.Энэ ангилал нь 6-с дээш бүх насныханд тохиромжтой гэсэн утга агуулдаг. Энэ ангилалд багтсан тоглоомнууд дээрхийн адил ямар нэг хүчирхийлэл, ёс бус зүйл огт агуулдаггүй.

10-с дээш насныханд зориулсан. Энэ ангиллын тоглоомнууд бага хэмжээний хүчирхийлэл, уран зөгнөл, хиймэл цусны зураглал, ёс бус үг хэллэг зэргийг агуулдаг.

Өсвөр насныханд буюу 13 болон түүнээс дээш насныханд зориулсан. Энэ төрлийн тоглоом нь дунд зэргийн хүчирхийлэл, бохир хошигнол, мөрийтэй тоглоом, бага зэрэг ёс бус үг хэллэг агуулдаг.

17 болон түүнээс дээш насныханд зориулагдсан. Энэ ангилалд секс дүр төрх, ёс бус үг хэллэг, согтууруулах ундаа зэрэг зүйлс агуулсан тоглоомнууд багтана.

Зөвхөн насан хүрэгчдэд зориулсан, Энэ төрлийн тоглоомнууд нь хүчирхийлэл, секс, ёс бус үг хэллэгийг дээд хэмжээнд агуулах бөгөөд энэ ангилалд 2010 он хүртэл ердөө 25 тоглоом л багтсан юм.